Pacientka užívajúca Euthyrox má nepravidelný menštruačný cyklus: Poradenstvo a kombinácia s vitamínmi PMX FITOFEM
Dobrý deň už 12 rokov užívam lieky euthyrox posledný pol rok mám nepravidelný menštruačný cyklus lekár mi povedal,že čo sa týka liečby je všetko v poriadku po gynekologickej stránke tiež, poraďte mi prosím na čo sa zamerať 
Ešte sa chcem spýtať či sa môže euthyrox kombinovať s vitamínmi PMX FITOFEM
Dobrý deň,
ďakujeme za Vašu otázku.
Menštruačný cyklus je kontrolovaný hormónmi. V prípade, že nie je hladina hormónov vyvážená, môže dochádzať k nepravidelnosti menštruačného cyklu. Priemerná dĺžka menštruačného cyklu je približne 28 - 35 dní a menštruačné krvácanie zvyčajne trvá od 3 do 7 dní. Medzi najčastejšie príčiny, ktoré môžu spôsobiť nepravidelnosť menštruačného cyklu patria výkyvy hmostnosti, obezita, problémy so štítnou žľazou, zvýšené množstvo prolaktínu v krvi, syndróm polycystických vaječníkov, niektoré lieky, stres, nekontrolovaná cukrovka, prebiehajúce ochorenie, chýbajúca ovulácia, puberta, menopauza, ale i tehotenstvo. Žiaľ, zistiť presnú príčinu môže len lekár na základe vyšetrenia.
Medzi liekom Euthyrox a výživovým doplnkom PMX Fytofem neboli pozorované žiadne vzájomné interakcie (vzájomné ovplyvnenie účinku). No vzhľadom na to, že výživové doplnky nepodliehajú klinickému skúšaniu, a u ktorých neboli vykonané skúšky bezpečnosti, možné interakcie nemuseli byť zachytené.
Prajem pekný zvyšok dňa.
S pozdravom
Mgr. Emma Halás Haluščíková